- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Információk

A program az Elsősegélynyújtás mindenkinek című könyv (ISBN-szám: 978-963-7500-68-8) alapján, mentő-szakorvossal konzultálva jött létre. Az összes fénykép a készítő saját felvétele.
A menü a bal felső sarokban található ikonra kattintva nyílik.

A program használatával Ön kijelenti, hogy az "Első használat" menüpontban leírtakat elolvasta és megértette!

### Készítette: Erdélyi Soma
Minden jog fenntartva (2013)

##### Build with jQuery Mobile 1.3.2 (http://jquerymobile.com) & Font Awesome (http://andymatthews.net/code/jQuery-Mobile-Icon-Pack/)
Thank your for your work guys!

- Információk
- Első használat
- Mentő hívás

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Első használat

### Fontos tudnivalók:

A való élet összes szituációját lehetetlen modellezni, a program utasításait tilos gondolkodás nélkül követni. Mindig igazodjon az aktiális helyzethez.

A program használója mindig mérje fel a körülményeket és ha úgy ítéli, hogy a saját testi épsége is veszélybe kerülhet, akkor ne kísérelje meg a segítségnyújtást hanem kezdje a szakképzett segítség értesítésével, törekedjen minél pontosabb tájékoztatásukra!

### A program készítőjét semmilyen felelősség nem terheli a program használatából eredő esetleges sérülésekért!

- Információk
- Első használat
- Mentő hívás

# Mentő hívás

## Mielőtt telefonálna:

### 1. Tájékozódjon a sérültek számáról, állapotáról!

Tudja meg, járó vagy fekvő sérültekről van-e szó, eszméletüknél vannak-e.

### 2. Tudja meg, hol tartózkodik!

Ha országúton van, akkor az út sorszámát és a legközelebbi település nevét!

### 3. Telefonáljon és kövesse a diszpécser utasításait!

104 tárcsázása

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Újraélesztés

### 1. Kiáltson segítségért, hívasson vagy hívjon mentőt újraélesztéshez!

Ha van a közelben, hozasson defibrillátort!

### 2. Térdeljen a sérült válla mellé!

### 3. Összekulcsolt kézzel végezzen 30 mellkaskompressziót!

A mellkast a szegycsont alsó felén 5-6 cm-es mélységben nyomja be egyenletesen. Nyújtott merőleges karokkal, 120 nyomás/perc tempóval, stabil alapon dolgozzon!

### 4. Végezzen 2 befújás!

Normál kilégzés a beteg szájába, esetleg orrába. Hajtsa hátra a fejét, a kettő befújás között lássa a mellkas süllyedését, érezze és hallja a kiáramló levegőt!

### 5. Tapasztal életjeleket?

Például a sérült levegőt vesz, köhint, szemét kinyitja, megmozdul.

### 6/A. Ha nem tapasztal életjeleket, ismételje a 3-5. pontban leírtakat.

Folytassa, míg szaksegítség nem érkezik, vagy életjeleket nem tapasztal.

### 6/B. Ha tapasztal életjeleket, szüneteltesse az újraélesztést és vizsgálja újra a légzést! Kielégítő?

Ha nem kielégítő a légzés, ismételje a 3-5. pontban leírtakat míg szaksegítség nem érkezik, vagy további életjeleket nem tapasztal.

### 7. Kielégítő légzés esetén helyezze a sérültet stabil oldalfekvésbe!

A mentők érkezéséig maradjon vele, percenként ellenőrizze az állapotát(légzését) !

Stabil oldalfekvés

- Információk
- Első használat
- Mentő hívás

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Közúti baleset

### 1. Óvatosan parkoljon le, kapcsolja be a vészvillogóját!

Vegyen fel láthatósági mellényt és vegye magához az elsősegély dobozt!

### 2. Amennyiben szükséges, helyezze ki az elakadásjelző háromszöget!

### 3. Csak akkor közelítse meg a baleset helyszínét, ha a saját testi épségét nem veszélyezteti!

Ha veszélyes a helyszín, maradjon biztos távolságban. Hívjon mentőt és kérjen műszaki mentést.

### 4. Ha hozzáfér a sérültekhez, kapcsolja vagy kapcsoltassa le a motor gyújtását!

Ha nem fér hozzá a sérültekhez, akkor haladéktalanul hívjon mentőt és kérjen műszaki mentést.

### 5. Mérje föl a sérült(ek) állapotát!

Először a súlyosan vérzőt lássa el. Utána következik az eszméletlen sérült, majd a mentőhívás, végül az egyéb sérülések.

Súlyos vérzés

### 6. Ha a sérültek között van eszméletlen, akkor ellenőrzizze a légzését!

Hajoljon közel a fejéhez, lássa a mellkas mozgását, érezze a leheletét, hallja a kiáramló levegőt! 10 másodpercig vizsgálja!

### 7/A. Ha lélegzik a sérült, akkor üljön be a sérült mögötti ülésre és hátulról tartsa meg a fejét mentők érkezéséig!

### 7/B. Ha nem lélegzik a sérült, akkor mentse ki a járműből, majd kezdje meg az újraélesztést!

### Kimentés járműből

### 1. Kapcsolja ki a biztonsági övet!

Szemüveget vagy zavaró ékszereket távolítson el!

### 2. Karolja át a vállát és óvatosan döntse előre a sérültet!

### 3. A sérült ép karját hajtsa be derékszögben és a hóna alatt átnyúlva fogja meg az egyik majd a másik kezével.

### 4. Húzza ki oldalra a sérültet és döntse a lábára!

### 5. Apró lépésekkel hátráljon el a járműtől biztonságos távolságba.

Ha lehetséges, pokrócra vagy ruhára fektesse le a sérültet!

Újraélesztés

- Információk
- Első használat
- Mentő hívás

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Erős vérzés

### Melyik testrész vérzik?

### Fej / nyak

### 1. Steril kötszert nyomjon a sebre!

Ha nincs kéznél kötszer, akkor használjun ruhadarabot vagy a puszta kezét.

A nyakra nem szabad nyomókötést tenni, mert a sérült megfullad.

### 2. Kiáltson segítségért, hívjon vagy hívasson mentőt azonnal!

### Végtag

### 1. A sérültet ültesse vagy fektesse le!

A sérült végtagot emelje fel.

### 2. Kiáltson segítségért!

Ha nem egyedül van a sérülttel, küldje el társát segítségért!

### 3. Védje kezeit a fertőzésektől!

Ha kéznél van, húzzon gumikesztyűt vagy akár nejlonzacskót!

### 4. Ha nincs kéznél steril kötszer, akkor törölközőt vagy ruhát nyomjon bele a sebbe, szorítsa rá erősen!

Kötszer hiányában a 9. ponttal folytassa.

### 5. Ha van kéznél steril kötszer, helyezze a sebre!

### 6. Pólyatekerccsel rögzítse a fedést!

### 7. Szét nem tekert pólyatekercset nyomjon a sebbe!

### 8. Másik kötszerrel vagy textíliával szorosan kösse körbe, miközben folyamatosan nyomást gyakorol a sebre!

### 9. Ha még nem hívott segítséget, kiáltson vagy telefonáljon!

### 10. Ha átázott a kötés kösse át újból szorosan, de ne vegye le!

### 11. Ha jelentős a vérveszteség, alkalmazzon sokkfektetést!

Fektesse le a sérültet megemelt lábakkal!

- Információk
- Első használat
- Mentő hívás

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Fulladás

### 1. Szólítsa fel köhögésre a beteget!

### 2. Ha nem távozik az idegen test, üssön rá a beteg hátára, a lapockái közé.

Maximum négyszer ismételje!

### 3. Ha továbbra sem távozik az idegen test, alkalmazzon hasi lökést.

Maximum négyszer ismételje, közben hívjon vagy hívasson segítséget!

### Hasi lökés

Álljon a beteg mögé. Egyik kezét szorítsa ökölbe és helyezze a gyomorszájba! A két karjával hátra és felfele végezze a lökéseket!

### 4. Ha a negyedik hasi lökéssel sem távozik az idegen test, felváltva alkalmazzon 4-4 hátra mért ütést és hasi lökést.

Folytassa, míg szaksegítség nem érkezik, a beteg jobban nem lesz, vagy el nem veszti az eszméletét.

Eszméletvesztés

Ha jobban lett a beteg, akkor a mentők érkezéséig maradjon vele, percenként ellenőrizze az állapotát(légzését) !

- Információk
- Első használat
- Mentő hívás

- Menü
- Újraélesztés
- Közúti baleset
- Erős vérzés
- Fulladás
- Stabil oldalfekvés

Menü

# Stabil oldalfekvés

### 1. Fordítsa hátára a sérültet!

Szemüveget, zseb kemény tartalmát távolítsa el!

### 2. Térdeljen a test egyik oldala mellé!

### 3. Közelebb lévő kart hajlítsa fel derékszögben!

### 4. Helyezze a távolabbi kézfejet az arcra!

### 5. Távolabbi lábát térdben húzza fel!

### 6. A térd hajlatánál és a távolabbi karnál fogva fordítsa a sérültet maga felé!

### 7. Hajtsa hátra a fejét, nyissa ki a száját!

### 8. Felső lábát nyújtsa félig ki!

### Ha indokolt és még nem hívott mentőt, hívjon vagy hívasson!

Érkezésükig maradjon a sérülttel, percenként ellenőrizze az állapotát(légzését) !

- Információk
- Első használat
- Mentő hívás